pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-PM hands down policy on human resource development and educational reform
วันอังคารที่ 18 มกราคม 2565
PM hands down policy on human resource development and educational reform
PM hands down policy on human resource development and educational reform
January 16, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha commended an establishment ofthe “Higher Education Development Fund”whichwill systematicallymobilizeThai tertiary institutions with the aim topreparethemforglobal disruptive change, andprovideup-to-date knowledgeto human resources. TheHigher Education Development Fundalsopromotescross-institutional studyto enhance students’ knowledge and experiences,andtointegrateinformation and knowledge between different education institutions. The Prime Minister is confident thattheestablishment of “Higher Education Development Fund”would greatly contribute to the development of Thai educational system on par withthose in other countries.
According to the Government Spokesperson, the Prime Minister has placed great importance onthe development of youths and children, and handed down a policy for concerned agencies toenhance children’s capacity, promote educational development and opportunityandtheir access to suitable occupations.They are also instructed totake care of children’s mental health and seek proper measures to minimize their financial burdenincurred fromtheonline study.
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย แจ้งใช้บัตร Easy Pass ของ กทพ. ผ่านทางยกระดับอุตราภิมุข (ดอนเมืองโทลล์เวย์) ได้แล้ว
วันพฤหัสบดีที่ 21 เมษายน 2565
การทางพิเศษแห่งประเทศไทย แจ้งใช้บัตร Easy Pass ของ กทพ. ผ่านทางยกระดับอุตราภิมุข (ดอนเมืองโทลล์เวย์) ได้แล้ว
ตั้งแต่เวลา 00.01 น. ของวันที่ 23 เมษายน 2565 เป็นต้นไป
การทางพิเศษแห่งประเทศไทย (กทพ.) กระทรวงคมนาคม แจ้งผู้ใช้บริการบัตร Easy Pass สามารถใช้บัตร Easy Pass ผ่านทางยกระดับอุตราภิมุข (ดอนเมืองโทลล์เวย์) ได้ตั้งแต่เวลา 00.01 น. ของวันที่ 23 เมษายน 2565 เป็นต้นไป โดยสามารถใช้ได้ทุกด่านฯ ประกอบด้วย ด่านฯ ดินแดง 1 ด่านฯ ดินแดง 2 ด่านฯ สุทธิสาร ด่านฯลาดพร้าวขาเข้า ด่านฯ ลาดพร้าวขาออก ด่านฯ รัชดาภิเษก 1 (ด่านบน) ด่านฯ รัชดาภิเษก ด่านฯ บางเขน ด่านฯ แจ้งวัฒนะ 1 (ด่านไกล) ด่านฯ แจ้งวัฒนะ 2 (ด่านใกล้) ด่านฯ หลักสี่ขาเข้า ด่านฯ หลักสี่ขาออก ด่านฯ ดอนเมือง 1 (ด่านไกล) ด่านฯ ดอนเมือง 2 (ด่านใกล้) ด่านฯ อนุสรณ์สถาน 1 (ด่านไกล) และ ด่านฯ อนุสรณ์สถาน 2 (ด่านใกล้)
สอบถามรายละเอียดเพิ่มเติมที่ Tollway Call Center โทร. 1233 และศูนย์บริการข้อมูลผู้ใช้ทางพิเศษ EXAT Call Center โทร. 1543 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-ปลัด วธ. บันทึกเทปวีดิทัศน์ กล่าวปิดโครงการเสริมสร้างความเข้มแข็งให้กับเครือข่ายวัฒนธรรมในต่างประเทศ : กิจกรรมเยาวชนเชื้อสายไทยคืนถิ่นออนไลน์ ประจำปี ๒๕๖๔ “อยู่ที่ไหน หัวใจก็ไทย”
วันอังคารที่ 3 สิงหาคม 2564
ปลัด วธ. บันทึกเทปวีดิทัศน์ กล่าวปิดโครงการเสริมสร้างความเข้มแข็งให้กับเครือข่ายวัฒนธรรมในต่างประเทศ : กิจกรรมเยาวชนเชื้อสายไทยคืนถิ่นออนไลน์ ประจําปี ๒๕๖๔ “อยู่ที่ไหน หัวใจก็ไทย”
บันทึกเทปวีดิทัศน์ กล่าวปิดโครงการเสริมสร้างความเข้มแข็งให้กับเครือข่ายวัฒนธรรมในต่างประเทศ : กิจกรรมเยาวชนเชื้อสายไทยคืนถิ่นออนไลน์ ประจําปี ๒๕๖๔ “อยู่ที่ไหน หัวใจก็ไทย”
วันที่ ๓ สิงหาคม ๒๕๖๔ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม บันทึกเทปวีดิทัศน์ กล่าวปิดโครงการเสริมสร้างความเข้มแข็งให้กับเครือข่ายวัฒนธรรมในต่างประเทศ : กิจกรรมเยาวชนเชื้อสายไทยคืนถิ่นออนไลน์ ประจําปี ๒๕๖๔ “อยู่ที่ไหน หัวใจก็ไทย” ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-กระทรวงเกษตรฯ รับหนังสือข้อชี้แจงกลุ่มสหกรณ์ผู้เลี้ยงโคมนม กรณีจัดสรรโควตานมโรงเรียน
วันอังคารที่ 1 มีนาคม 2565
กระทรวงเกษตรฯ รับหนังสือข้อชี้แจงกลุ่มสหกรณ์ผู้เลี้ยงโคมนม กรณีจัดสรรโควตานมโรงเรียน
กระทรวงเกษตรฯ รับหนังสือข้อชี้แจงกลุ่มสหกรณ์ผู้เลี้ยงโคมนม กรณีจัดสรรโควตานมโรงเรียน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบหมายให้ นายประยูร อินสกุล รองปลัดกระทรวงเกษตรและสหกรณ์ เป็นผู้แทนกระทรวงเกษตรและสหกรณ์ รับหนังสือชี้แจงจากกลุ่มสหกรณ์ผู้เลี้ยงโคมนม นําโดย นายนัยฤทธิ์ จําเล ประธานชุมนุมสหกรณ์โคนมแห่งประเทศไทย และคณะ ณ กระทรวงเกษตรและสหกรณ์ ซึ่งเดินทางเข้าพบเพื่อยื่นหนังสือชี้แจงเหตุผลตามข้อเรียกร้องต่าง ๆ กรณีที่ผู้ประกอบการโคนม 8 บริษัท-สหกรณ์ได้ยื่นหนังสือถึง พลเอก ประยุทธ์ จันทร์โอชา นายกรัฐมนตรีฯ เพื่อร้องเรียนเรื่องการจัดสรรสิทธิการจําหน่ายนมโรงเรียนที่ไม่เป็นธรรม เมื่อวันที่ 22 กุมภาพันธ์ 2565 ที่ผ่านมา
ทั้งนี้ จะนําเรียนปลัดกระทรวงเกษตรและสหกรณ์ เพื่อเสนอต่อรัฐมนตรีว่าการกระทรวงเกษตรและสหกรณ์ รับทราบและพิจารณาดําเนินการต่อไป
รัฐบาลไทย-ข่าวทำเนียบรัฐบาล-ออมสิน เปิดกู้สินเชื่อบ้าน รีไฟแนนซ์บ้าน พร้อมวงเงินกู้พิเศษ ดอกเบี้ย 0% นาน 9 เดือน “กู้ปีนี้ ผ่อนปีหน้า” ช่วยแบ่งเบาภาระผ่อนบ้านช่วงโควิด หรือนำไปปลดล็อกหนี้และใช้จ่ายฉุกเฉิน
วันอังคารที่ 14 กันยายน 2564
ออมสิน เปิดกู้สินเชื่อบ้าน รีไฟแนนซ์บ้าน พร้อมวงเงินกู้พิเศษ ดอกเบี้ย 0% นาน 9 เดือน “กู้ปีนี้ ผ่อนปีหน้า” ช่วยแบ่งเบาภาระผ่อนบ้านช่วงโควิด หรือนําไปปลดล็อกหนี้และใช้จ่ายฉุกเฉิน
ธ.ออมสินออกแคมเปญสินเชื่อบ้าน “กู้ปีนี้ ผ่อนปีหน้า” ด้วยเงื่อนไขพิเศษที่ยังไม่ต้องผ่อนปีนี้ ให้เริ่มผ่อนปีหน้าและผ่อนต่อเดือนที่ต่ํามาก ทําให้มีเงินสดไว้ใช้จ่ายที่จําเป็น หรือนําไปปิดบัญชีเงินกู้เพื่อปลดล็อกหนี้ต่างๆ
นายวิทัย รัตนากร ผู้อํานวยการธนาคารออมสิน เปิดเผยว่า จากสถานการณ์การแพร่ระบาดของโควิด-19 ที่ส่งผลกระทบในวงกว้างและรุนแรง หลายคนตกอยู่ในสภาวะขาดรายได้ ในขณะที่ภาระที่แบกรับอยู่ยังไม่หมดไป เพื่อเป็นการแบ่งเบาภาระการผ่อนบ้านและหนี้สินต่างๆ ที่อัตราดอกเบี้ยสูง และช่วยเหลือคนไทยให้ก้าวผ่านความยากลําบากนี้ไปด้วยกัน ธนาคารออมสินธนาคารเพื่อสังคม จึงออกแคมเปญสินเชื่อบ้าน “กู้ปีนี้ ผ่อนปีหน้า” ด้วยเงื่อนไขพิเศษที่ยังไม่ต้องผ่อนปีนี้ ให้เริ่มผ่อนปีหน้าและผ่อนต่อเดือนที่ต่ํามาก ทําให้มีเงินสดไว้ใช้จ่ายที่จําเป็น หรือนําไปปิดบัญชีเงินกู้เพื่อปลดล็อกหนี้ต่างๆ จึงไม่ต้องกังวลเรื่องค่าใช้จ่ายในช่วงสถานการณ์โควิด-19 เมื่อกู้สินเชื่อบ้านกับธนาคารออมสิน
แคมเปญ “กู้ปีนี้ ผ่อนปีหน้า” ประกอบด้วย สินเชื่อบ้าน เพื่อไถ่ถอนจํานองจากสถาบันการเงินอื่น หรือ รีไฟแนนซ์ มีให้เลือกทั้งแบบปลอดชําระเงินต้นและดอกเบี้ย 0% นาน 9 เดือน โดยในเดือนที่ 10-12 ผ่อนล้านละ 2,000 บาท และแบบปลอดชําระเงินต้นและดอกเบี้ย 0% นาน 6 เดือน โดยในเดือนที่ 7-12 ผ่อนล้านละ 1,500 บาท ซึ่งทั้ง 2 แบบ อัตราดอกเบี้ยเฉลี่ย 3 ปี เท่ากับ 2.50% ต่อปี โดยลูกค้าที่รีไฟแนนซ์จะได้สิทธิในการกู้เพิ่มเติม เพื่ออุปโภคบริโภคในโอกาสนี้ด้วย ให้กู้สูงสุด 5 ล้านบาท มีทั้งเงินกู้ระยะยาว (LT) ปลอดชําระเงินต้นและดอกเบี้ย 6 เดือนแรก จากนั้นคิดอัตราดอกเบี้ยพิเศษเริ่มต้นที่ 3.90% ต่อปี และวงเงินกู้เบิกเงินเกินบัญชี (OD) อัตราดอกเบี้ยปีแรก 3.75% หลังจากนั้นคิด MOR+1.00% ต่อปี (MOR ธนาคารออมสินปัจจุบัน = 5.995%) สินเชื่อบ้าน เพื่อซื้อ สร้าง หรือต่อเติมซ่อมแซมที่อยู่อาศัย ปลอดชําระเงินต้นและดอกเบี้ย 0% 6 เดือนเช่นกัน ซึ่งในเดือนที่ 7-12 ผ่อนล้านละ 1,500 บาทเท่านั้น โดยธนาคารไม่คิดค่าจัดทํานิติกรรมสัญญาและค่าบริการสินเชื่อแต่อย่างใด
ทั้งนี้ ลูกค้าที่กู้สินเชื่อบ้านและรีไฟแนนซ์ดังกล่าว จะต้องได้รับอนุมัติและจัดทํานิติกรรมสัญญาให้แล้วเสร็จภายในวันที่ 30 ธันวาคม 2564 ยกเว้นโปรแกรมรีไฟแนนซ์ปลอดชําระเงินต้นและดอกเบี้ย 9 เดือน ต้องได้รับอนุมัติและจัดทํานิติกรรมสัญญาให้แล้วเสร็จภายในวันที่ 29 ตุลาคม 2564 โดยสามารถติดต่อยื่นกู้ที่สาขาธนาคารออมสินทั่วประเทศ ได้ตั้งแต่บัดนี้ หรือศึกษารายละเอียดได้ที่เว็บไซต์ธนาคารออมสิน www.gsb.or.th, facebook : GSB Society หรือสอบถามข้อมูลเพิ่มเติมที่ GSB Contact Center โทร.1115
รัฐบาลไทย-ข่าวทำเนียบรัฐบาล-สธ. เตรียมพัฒนาเทคโนโลยีรองรับผู้ป่วยโควิดสีเขียวรักษาที่บ้าน
วันจันทร์ที่ 28 มิถุนายน 2564
สธ. เตรียมพัฒนาเทคโนโลยีรองรับผู้ป่วยโควิดสีเขียวรักษาที่บ้าน
กระทรวงสาธารณสุข จับมือภาคเอกชน เตรียมพัฒนาเทคโนโลยีรองรับมาตรการ Home Isolation ให้ผู้ป่วยโควิดสีเขียวรักษาที่บ้าน อาทิ ระบบติดตามตัว ระบบข้อความแจ้งเตือน ระบบการรายงานผลออกซิเจนและอุณหภูมิ ส่งไปยังโรงพยาบาลต้นสังกัด
กระทรวงสาธารณสุข จับมือภาคเอกชน เตรียมพัฒนาเทคโนโลยีรองรับมาตรการ Home Isolationให้ผู้ป่วยโควิดสีเขียวรักษาที่บ้าน อาทิ ระบบติดตามตัว ระบบข้อความแจ้งเตือน ระบบการรายงานผลออกซิเจนและอุณหภูมิ ส่งไปยังโรงพยาบาลต้นสังกัด เพื่อให้ผู้ป่วยได้รับการรักษาอย่างเหมาะสมทันท่วงทีและเร็วที่สุด
วันนี้ (28 มิถุนายน 2564) ที่ศูนย์ฉีดวัคซีนโรงพยาบาลศรีธัญญา จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังตรวจเยี่ยมศูนย์ฉีดวัคซีนโควิด 19 โรงพยาบาลศรีธัญญาว่าสถานการณ์โควิด 19 ในพื้นที่ กทม. และปริมณฑล ยังมีการระบาด ตัวเลขผู้ติดเชื้อสูงอย่างต่อเนื่อง ในวันนี้จะมีการประชุมเครือข่ายกรมการแพทย์และโรงเรียนแพทย์ เพื่อแก้ไขและจัดลําดับความสําคัญ การดูแลผู้ป่วยหนักสีแดงที่มีอาการรุนแรง ให้ได้รับการรักษาอย่างทันท่วงทีและมีเตียงรองรับเพียงพอ ลดการเสียชีวิตให้ได้มากที่สุด โดยมีข้อเสนอการดูแลกักตัวที่บ้าน Home Isolation เน้นในผู้ป่วยโควิดสีเขียวที่ไม่มีอาการรักษาที่บ้าน เพื่อเข้าระบบ ให้มีเตียงดูแลผู้ป่วยอาการหนัก ได้มีการหารือกับภาคเอกชนพัฒนาเทคโนโลยี เช่น จัดทําระบบติดตามตัว ระบบข้อความแจ้งเตือน และระบบการรายงานผลออกซิเจนและอุณหภูมิ รายงานผลไปยังโรงพยาบาลต้นสังกัดหรือโรงพยาบาลที่ดูแล ให้ผู้ป่วยได้รับการรักษาอย่างเหมาะสมทันท่วงทีและเร็วที่สุด ป้องกันกรณีที่มีอาการหนักแต่ไม่ได้รับการดูแล รวมถึงเป็นการช่วยลดภาระงานของบุคลากรทางการแพทย์อีกด้วย ซึ่งขณะนี้อยู่ระหว่างการเดินหน้าพัฒนา
“ที่ผ่านมาได้ลงพื้นที่หน้างานเห็นบุคลากรทางการแพทย์ทํางานกันอย่างหนักและเต็มกําลังความสามารถ หลายท่านมีความอ่อนล้า ขอเป็นกําลังใจให้ทุกท่านเข้มแข็ง ตั้งใจทําประโยชน์เพื่อดูแลประชาชน เพื่อผ่านพ้นวิกฤตโควิดนี้ไปด้วยกัน” ดร.สาธิต กล่าว
ดร.สาธิต กล่าวต่อว่า สําหรับในวันนี้ได้ลงมาเยี่ยมศูนย์ฉีดวัคซีนโรงพยาบาลศรีธัญญา ซึ่งเป็นหนึ่งในจุดฉีดภายใต้กระทรวงสาธารณสุข ให้บริการในพื้นที่กทม. ตั้งแต่วันที่ 5 พฤษภาคม 2564 ที่ผ่านมา สามารถรองรับประชาชนได้มากถึง 2,000 - 3,000 คนต่อวัน ให้บริการฉีดวัคซีนในกลุ่มบุคลากรด่านหน้า เช่น ทหาร ตํารวจ และบุคลากรทางการศึกษา เป็นต้น โดยจองคิวผ่านหน่วยงาน/องค์กร และลงทะเบียนออนไลน์ผ่านแอพพลิเคชัน Queq ของโรงพยาบาล พบว่าที่นี่มีการจัดระบบอย่างเหมาะสม มีความคล่องตัว ประชาชนได้รับความสะดวกทั้งสถานที่ การนัดหมายและการให้บริการ นอกจากนี้ ยังช่วยแบ่งเบาภาระงานจากศูนย์ฉีดวัคซีนสถาบันบําราศนราดูรได้เป็นอย่างดี อย่างไรก็ตาม มีการเตรียมแผนรองรับนโยบายของรัฐบาลในการเร่งฉีดให้แก่ 2 กลุ่มเสี่ยงคือผู้สูงอายุ 60 ปีขึ้นไป และ 7 กลุ่มโรคเรื้อรัง เนื่องจากพบว่าสัดส่วนการเสียชีวิตพบมากกว่ากลุ่มอื่น หากมีวัคซีนเพียงพอ
********************************** 28 มิถุนายน 2564
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทินฯ” เตรียมประชุมร่วมภาครัฐ ธุรกิจเอกชน ประชาสังคม เตรียมพื้นที่ภาคอีสานพร้อมรับการเปิดประเทศ
วันพุธที่ 17 พฤศจิกายน 2564
รองนายกรัฐมนตรี “อนุทินฯ” เตรียมประชุมร่วมภาครัฐ ธุรกิจเอกชน ประชาสังคม เตรียมพื้นที่ภาคอีสานพร้อมรับการเปิดประเทศ
รองนายกรัฐมนตรี “อนุทินฯ” เตรียมประชุมร่วมภาครัฐ ธุรกิจเอกชน ประชาสังคม เตรียมพื้นที่ภาคอีสานพร้อมรับการเปิดประเทศ
วันที่ 17 พ.ย. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ในวันที่ 18 พ.ย. 2564 นายอนุทิน ชาญวีรกูล รองนายกรัฐมนตรีและรมว.สาธารณสุข จะเป็นประธานในการประชุมปฏิบัติการในรูปแบบออนไลน์ เพื่อเตรียมความพร้อมการเปิดประเทศและรองรับการระบาดโรคโควิด-19 ภาคตะวันออกเฉียงเหนือทั้งนี้ กระทรวงสาธารณสุขได้ดําเนินการจัดการประชุมเชิงปฏิบัติการ ในทุกภูมิภาคทั่วประเทศ เพื่อเป็นการเตรียมความพร้อมทุกภาคส่วน ทั้งหน่วยงานรัฐ ภาคธุรกิจเอกชน ภาคประชาสังคม ให้มีความพร้อมคู่ขนานไปกับที่รัฐบาลได้ทยอยเปิดประเทศรับนักท่องเที่ยวในขณะนี้ ให้ทั้งการท่องเที่ยว ธุรกิจที่เกี่ยวเนื่อง และเศรษฐกิจภาพรวมฟื้นตัวได้ต่อเนื่อง โดยในช่วงแรกเริ่มดําเนินการในพื้นที่นําร่องการเปิดประเทศและขยายไปยังพื้นที่อื่น รวมถึงภาคตะวันออกเฉียงเหนือในครั้งนี้
น.ส.ไตรศุลี กล่าวว่า รองนายกรัฐมนตรีพร้อมผู้บริหารกระทรวงสาธารณสุขจะประชุมผ่านระบบออนไลน์ จากกระทรวงสาธารณสุข โดยรองนายกรัฐมนตรีจะได้ให้นโยบายที่เกี่ยวข้องกับการเปิดประเทศในภาพรวม ตลอดจนเป้าหมายต่างๆของรัฐบาลที่ต้องการการสนับสนุนจากทุกภาคส่วน นพ.เกียรติภูมิ วงศ์รจิต ปลัดกระทรวงสาธารณสุข จะกล่าวถึงนโยบายและการดําเนินการด้านสาธารณสุขที่จะเป็นกลไกสําคัญในการขับเคลื่อนเศรษฐกิจ ตลอดจนมีการแลกเปลี่ยนประสบการณ์ความสําเร็จในการควบคุมโควิด-19 ในพื้นที่ต่างๆ ของหน่วยงานรัฐ สาธารณสุข อสม. และผู้ประกอบการ ภายหลังการรับทราบนโยบายในภาพรวมแล้ว การประชุมปฏิบัติการ จะมีการประชุมกลุ่มย่อยเพื่อเน้นเนื้อหาความรู้เฉพาะกลุ่ม อาทิ การแลกเปลี่ยนความรู้เกี่ยวกับกับการสร้างสภาพแวดล้อมที่ปลอดภัยจากการแพร่ระบาดของโรคโดยผู้แทนจากกรมอนามัย มีกลุ่มเป้าหมายได้แก่ สภาหอการค้า สภาอุตสาหกรรม สมาคมโรงแรม สาธารณสุขจังหวัด ท่องเที่ยวจังหวัด ศูนย์อนามัยต่างๆ การแลกเปลี่ยนความรู้เกี่ยวกับการลดการกระบาดในคลัสเตอร์ หรือจุดเสี่ยง โดยมีกลุ่มเป้าหมาย ได้แก่ คณะกรรมการโรคติดต่อจังหวัด ปลัดจังหวัด ผู้อํานวยการโรงพยาบาล สํานักงานสาธารณสุขจังหวัด แรงงานจังหวัด อุตสาหกรรมจังหวัด ตลอดจนการแลกเปลี่ยนความรู้เกี่ยวกับการสร้างความร่วมมือของภาคประชาชนและประชาสังคม มีกลุ่มเป้าหมายได้แก่ ประชาสัมพันธ์จังหวัด องค์การบริหารส่วนจังหวัด หน่วยงานท้องถิ่น สํานักงานสาธารณสุขจังหวัด แรงงานจังหวัด และอุตสาหกรรมจังหวัด
..........................
รัฐบาลไทย-ข่าวทำเนียบรัฐบาล-ปลัด สธ. มอบแนวคิดผลิตแพทย์รุ่นใหม่ เป็นนักคิด นักวางแผน เชื่อมโยงระบบสาธารณสุข
วันศุกร์ที่ 17 มิถุนายน 2565
ปลัด สธ. มอบแนวคิดผลิตแพทย์รุ่นใหม่ เป็นนักคิด นักวางแผน เชื่อมโยงระบบสาธารณสุข
ปลัดกระทรวงสาธารณสุข มอบแนวคิดผู้บริหารคณะแพทยศาสตร์ และศูนย์แพทยศาสตร์ศึกษาชั้นคลินิกของสถาบันต่างๆ ทั่วประเทศ ในการอบรมหลักสูตร “การพัฒนาผู้บริหารสถาบันผลิตแพทย์แห่งประเทศไทยรุ่นที่ 21”
ปลัดกระทรวงสาธารณสุข มอบแนวคิดผู้บริหารคณะแพทยศาสตร์ และศูนย์แพทยศาสตร์ศึกษาชั้นคลินิกของสถาบันต่างๆ ทั่วประเทศ ในการอบรมหลักสูตร “การพัฒนาผู้บริหารสถาบันผลิตแพทย์แห่งประเทศไทยรุ่นที่ 21” ให้ผลิตแพทย์รุ่นใหม่ที่เป็นนักคิด นักวางแผน เชื่อมโยงกับระบบสาธารณสุข เพื่อให้เกิดการพัฒนางานที่มีคุณภาพและประสิทธิภาพ
วันนี้ (17 มิถุนายน 2565) ที คณะแพทยศาสตร์ จุฬาลงกรณ์มหาวิทยาลัย กรุงเทพมหานคร นพ.เกียรติภูมิ วงศ์รจิต ปลัดกระทรวงสาธารณสุข บรรยายพิเศษหัวข้อ นโยบายสาธารณสุขและการส่งเสริมและพัฒนาบุคลากรทางการแพทย์ ในการฝึกอบรมหลักสูตร “การพัฒนาผู้บริหารสถาบันผลิตแพทย์แห่งประเทศไทย รุ่นที่ 21” โดยมี ผู้บริหารคณะแพทยศาสตร์ และศูนย์แพทยศาสตร์ศึกษาชั้นคลินิกสถาบันต่างๆ ทั่วประเทศ เข้าร่วมอบรมรวม 40 คน
นพ.เกียรติภูมิ กล่าวว่า ระบบสาธารณสุขในสภาพสังคมปัจจุบันมีความท้าทายหลายด้าน ได้แก่ 1) การเป็นสังคมผู้สูงวัย ซึ่งต้องปรับระบบบริการทางด้านการแพทย์ให้สามารถเข้าถึงได้สะดวก 2) ความเป็นวิถีคนเมือง3)ความเหลื่อมล้ําทางสังคม 4)ภาวะโรคร้อน ภัยพิบัติ และความเสี่ยงโรคอุบัติใหม่ ซึ่งต้องเตรียมพร้อมรองรับ5)สถานการณ์โรคโควิด 19 ซึ่งระบบบริการ สถานพยาบาล ต้องปรับตัวในการดูแลรักษาผู้ป่วย รวมถึงการป้องกันโรค และ 6)ความก้าวหน้าทางเทคโนโลยี ซึ่งกระทรวงสาธารณสุขมีระบบฐานข้อมูลประชาชนจํานวนมาก เช่น ระบบหมอพร้อม ที่มีฐานข้อมูลประชาชนในกว่า 31 ล้านคน สามารถนํามาใช้ให้เกิดประโยชน์ด้านการแพทย์และสาธารณสุขและสุขภาพประชาชนได้
นพ.เกียรติภูมิ กล่าวต่อว่า สําหรับนโยบายและแผนงานด้านการแพทย์และสาธารณสุข ในปี 2565 ที่สําคัญคือ พัฒนาระบบปฐมภูมิที่เข้มแข็ง ด้วยระบบ 3 หมอ และพัฒนาศักยภาพ รพ.สต., ระบบเศรษฐกิจสุขภาพ โดยเพิ่มมูลค่านวัตกรรมผลิตภัณฑ์ บริการสุขภาพสู่การเป็นศูนย์กลางสุขภาพนานาชาติ สมุนไพรกัญชา กัญชง, สุขภาพดีวิถีใหม่เพื่ออยู่ร่วมกับโควิด 19, ระบบบริการก้าวหน้า, การดูแลสุขภาพผู้สูงอายุแบบองค์รวม, ส่งเสริมธรรมาภิบาลและการเป็นองค์กรแห่งความสุข
ในส่วนของการสร้างบุคลากรทางการแพทย์รุ่นใหม่ ต้องผลักดันให้เข้าใจในยุทธศาสตร์ด้านสังคม และด้านสาธารณสุขในภาพรวมทั้งระบบ และเป็นไปในทิศทางเดียวกัน รวมถึงส่งเสริมและพัฒนาให้มีวิธีคิดภายใต้หลักเหตุผล มีการตั้งคําถาม หาความรู้เพิ่มเติม วิเคราะห์ สังเคราะห์และบูรณาการความคิด ให้เชื่อมโยงกับระบบสาธารณสุขเพื่อทดแทนบุคลากรเดิม ที่สําคัญ ขอให้ผู้บริหารยึดหลัก CPR คือ C (Create) : เป็นนักคิดที่ดี, P (Positive) : มองโลกในแง่บวก มองหาโอกาสมากกว่าอุปสรรค และ R (Response Social) : ทําทุกอย่างเพื่อสังคมและประเทศชาติ โดยเฉพาะในยุคที่โลกมีความเปลี่ยนแปลง เพื่อให้เกิดการพัฒนางานที่มีคุณภาพและประสิทธิภาพต่อไป
******************************************* 17 มิถุนายน 2565
รัฐบาลไทย-ข่าวทำเนียบรัฐบาล-​สำนักงานปลัดกระทรวงกลาโหม ร่วมเทิดพระเกียรติและน้อมรำลึกในพระมหากรุณาธิคุณ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 90 พรรษา
วันจันทร์ที่ 8 สิงหาคม 2565
​สํานักงานปลัดกระทรวงกลาโหม ร่วมเทิดพระเกียรติและน้อมรําลึกในพระมหากรุณาธิคุณ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 90 พรรษา
วันนี้ (8 ส.ค. 65 เวลา 10.00 น.) พลเอก วรเกียติ รัตนานนท์ ปลัดกระทรวงกลาโหมเป็นประธานในพิธีเปิดกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ณ ห้องพินิตประชานาถ ที่จัดขึ้นในระหว่างวันที่ 8 -11 สิงหาคม 2565
โดยภายในกิจกรรมประกอบด้วย การบรรยายพิเศษเกี่ยวกับพระราชประวัติ และพระราชกรณียกิจของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง รวมทั้งงานในโครงการพระราชดําริและศิลปาชีพ และการบรรยายพิเศษในหัวข้อ “บทบาทของสถาบันพระมหากษัตริย์กับการพัฒนาของกองทัพไทย” การแสดงและจัดจําหน่ายผลิตภัณฑ์ต่าง ๆ ในโครงการพระราชดําริจากศูนย์ศิลปาชีพสีบัวทอง ศูนย์ศิลปาชีพบางไทร พิพิธภัณฑ์การเกษตรเฉลิมพระเกียรติพระบาทสมเด็จพระเจ้าอยู่หัว และจําหน่ายผลิตภัณฑ์กลุ่มไหมสมเด็จ จากจังหวัดกาฬสินธุ์
สําหรับการจัดกิจกรรมครั้งนี้เพื่อเป็นการแสดงออกถึงความจงรักภักดีต่อสถาบันพระมหากษัตริย์ และช่วยกันเผยแพร่พระเกียรติคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงมีคุณูปการต่อปวงชนชาวไทย และประเทศชาติ ให้กําลังพลของหน่วยได้รับทราบ และตระหนักรู้ถึงความสําคัญของสถาบันพระมหากษัตริย์ไทย
รัฐบาลไทย-ข่าวทำเนียบรัฐบาล-ทหารฟิตเท่ ตอน “เพชฌฆาตคลายเครียด”
วันพฤหัสบดีที่ 25 สิงหาคม 2565
ทหารฟิตเท่ ตอน “เพชฌฆาตคลายเครียด”
...
คนมีโรคเรื้อรังอย่าประมาท “ความเครียด”
เพราะอาจเสี่ยงเสียชีวิตได้
เปิดคลิปตัวช่วย “เพชฌฆาตคลายเครียด”
แถม “8 ท่าคลายกล้ามเนื้อ” ผ่อนคลายดีจัง!!!
จัดทําโดย : สนพ.สสน.สป ร่วมกับ สสส.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม สั่งการสำนักงาน ป.ป.ส. เร่งสร้างการรับรู้แก่ประชาชน ก่อนปลดล็อกพืชกระท่อม 24 สิงหาคมนี้
วันอังคารที่ 10 สิงหาคม 2564
รัฐมนตรีว่าการกระทรวงยุติธรรม สั่งการสํานักงาน ป.ป.ส. เร่งสร้างการรับรู้แก่ประชาชน ก่อนปลดล็อกพืชกระท่อม 24 สิงหาคมนี้
รัฐมนตรีว่าการกระทรวงยุติธรรม สั่งการสํานักงาน ป.ป.ส. เร่งสร้างการรับรู้แก่ประชาชน ก่อนปลดล็อกพืชกระท่อม 24 สิงหาคมนี้
พระราชบัญญัติยาเสพติดให้โทษ (ฉบับที่ 8) พ.ศ. 2564 มีการแก้ไขถอดพืชกระท่อมออกจากยาเสพติด ประเภท 5 คือ พืชกระท่อมจะไม่เป็นยาเสพติดตามกฎหมายอีกต่อไป พระราชบัญญัติฉบับนี้ประกาศในราชกิจจานุเบกษา เมื่อวันที่ 26 พฤษภาคม พ.ศ. 2564 และจะมีผลเริ่มใช้บังคับในวันที่ 24 สิงหาคม 2564
นายสมศักดิ์ เทพสุทิน รัฐมนตรีว่าการกระทรวงยุติธรรม ได้สั่งการให้สํานักงานคณะกรรมการป้องกันและปราบปรามยาเสพติด (สํานักงาน ป.ป.ส.) เร่งประชาสัมพันธ์ สร้างการรับรู้และความเข้าใจให้กับพี่น้องประชาชนได้รับทราบถึงข้อกฎหมายและข้อเท็จจริงให้ตรงกัน ไม่เกิดความสับสน และเข้าใจผิดในสังคม
สํานักงาน ป.ป.ส. จึงขอชี้แจงว่า นับตั้งแต่วันที่ 24 สิงหาคม 2564 พี่น้องประชาชนสามารถที่จะปลูก บริโภคกระท่อมตามวิถีชาวบ้าน จะนํามาเคี้ยว นํามาต้มน้ําดื่มโดยไม่ผสมสารเสพติดอื่นใด หรือจะซื้อจะขายใบกระท่อม ภายในประเทศก็สามารถทําได้ โดยไม่ผิดกฎหมายอีกต่อไป
ส่วนที่มีร่างพระราชบัญญัติพืชกระท่อม พ.ศ.... ซึ่งขณะนี้ได้ผ่านการพิจารณาของคณะกรรมาธิการวิสามัญพิจารณาร่างพระราชบัญญัติพืชกระท่อม พ.ศ.... ได้พิจารณาเสร็จเรียบร้อยแล้วตั้งแต่วันที่ 6 สิงหาคม 2564 ที่ผ่านมา ขณะนี้กําลังเตรียมส่งให้ประธานสภาผู้แทนราษฎรบรรจุวาระประชุมเข้าสภาต่อไป ในเนื้อหาสาระสําคัญของร่างพระราชบัญญัติพืชกระท่อมฉบับนี้ หลักการก็ยังให้มีการปลูก ซื้อขาย บริโภคพืชกระท่อมภายในประเทศได้โดยเสรี ยกเว้นการนําไปใช้ในทางที่ผิดของเด็กและเยาวชน เช่น เอาไปผสมยาเสพติด ที่เรียกกันว่า 4 × 100 เป็นต้น และการซื้อขายนําเข้าส่งออกต่างประเทศในเชิงอุตสาหกรรมต้องขออนุญาตก่อน เพื่อไม่ให้สินค้าราคาตกและล้นตลาดจนเกินไป
รัฐบาลไทย-ข่าวทำเนียบรัฐบาล-นายนฤตม์ เทอดสถีรศักดิ์ รองเลขาธิการบีโอไอ พร้อมด้วยเจ้าหน้าที่บีโอไอ เข้าเยี่ยมชมโครงการนิคมอุตสาหกรรมเอเชีย (สุวรรณภูมิ)
วันเสาร์ที่ 4 ธันวาคม 2564
นายนฤตม์ เทอดสถีรศักดิ์ รองเลขาธิการบีโอไอ พร้อมด้วยเจ้าหน้าที่บีโอไอ เข้าเยี่ยมชมโครงการนิคมอุตสาหกรรมเอเชีย (สุวรรณภูมิ)
นายนฤตม์ เทอดสถีรศักดิ์ รองเลขาธิการบีโอไอ พร้อมด้วยเจ้าหน้าที่บีโอไอ เข้าเยี่ยมชมโครงการนิคมอุตสาหกรรมเอเชีย (สุวรรณภูมิ)
เมือวันที่ 3 ธันวาคม 2564 นายนฤตม์ เทอดสถีรศักดิ์ รองเลขาธิการบีโอไอ พร้อมด้วยเจ้าหน้าที่บีโอไอเข้าเยี่ยมชมโครงการนิคมอุตสาหกรรมเอเชีย (สุวรรณภูมิ) จังหวัดสมุทรปราการ โดยมีนายชาลี โสภณพนิช ประธานบริษัท นิคมอุตสาหกรรม เอเชีย จํากัด และคณะให้การต้อนรับ
โครงการนิคมอุตสาหกรรมเอเชีย (สุวรรณภูมิ) เป็นโครงการที่บีโอไอให้การส่งเสริมการลงทุนโดยการเข้าเยี่ยมชมโครงการในครั้งนี้ มีวัตถุประสงค์เพื่อรับทราบความก้าวหน้าของโครงการฯ พร้อมแลกเปลี่ยนความคิดเห็นและแนวทางเพื่อกระตุ้นการลงทุนด้านต่างๆ เช่น การใช้พลังงานทดแทน การดึงดูดแรงงานฝีมือ และการเตรียมพร้อมยกระดับสู่โรงงาน 4.0 เป็นต้น
ทั้งนี้ นิคมอุตสาหกรรมเอเชียยังมีพื้นที่สําหรับรองรับบริษัทที่สนใจมาตั้งโรงงานในพื้นที่แห่งนี้อีกมาก
รัฐบาลไทย-ข่าวทำเนียบรัฐบาล-PM orders crackdown of goods hoarding while Govt rushes to curb pork price hike
วันศุกร์ที่ 21 มกราคม 2565
PM orders crackdown of goods hoarding while Govt rushes to curb pork price hike
PM orders crackdown of goods hoarding while Govt rushes to curb pork price hike
January 21, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has closely followed up on pork price situation, and ordered concerned agencies to regularly report on the whole system of pork production and consumption. As of now, the Government has implemented a number of measures to address price hike problem, whether it be, 3-month ban of live pig export, a requirement for pig farmers/exporters/owners to prepare product inventory, which includes the detail on purchasing/sales volumes and prices, and product balances, ready for the authority to check at any time.
Following the Prime Minister’s order, the Department of Livestock has conducted inspection at cold-storage warehouses across the country, and cracked down hoarding of frozen pork at warehouses in Songkhla, Chanthaburi, and Pathum Thani provinces. According to the Government Spokesperson, anyone found to be hoarding goods will face a maximum imprisonment of one year or a fine not exceeding Bt20,000 or both.
The Prime Minister is especially concerned over the wellbeing of low-income earners who may be badly affected by the increase of necessities and consumer good prices. He called on all sides to take into account public interest, and not to take advantage of the price hike which may aggravate the situation and worsen people’s plight, while the Government is putting utmost effort to curb the problem.
รัฐบาลไทย-ข่าวทำเนียบรัฐบาล- รมช.ประภัตร ลงพื้นที่อำเภอหันคา เปิดโครงการรณรงค์การป้องกันและควบคุมโรคลัมปี – สกิน มั่นใจปศุสัตว์ชัยนาทควบคุมสถานการณ์ได้ เผยกระทรวงเกษตรฯ พร้อมให้ความช่วยเหลือ และเยียวยาเก
วันเสาร์ที่ 19 มิถุนายน 2564
รมช.ประภัตร ลงพื้นที่อําเภอหันคา เปิดโครงการรณรงค์การป้องกันและควบคุมโรคลัมปี – สกิน      มั่นใจปศุสัตว์ชัยนาทควบคุมสถานการณ์ได้ เผยกระทรวงเกษตรฯ พร้อมให้ความช่วยเหลือ และเยียวยาเก
รมช.ประภัตร ลงพื้นที่อําเภอหันคา เปิดโครงการรณรงค์การป้องกันและควบคุมโรคลัมปี – สกิน
(วันที่ 19 มิถุนายน 2564) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่อําเภอหันคา จังหวัดชัยนาท เป็นประธานพิธีเปิดโครงการรณรงค์การป้องกันและควบคุมโรคลัมปี - สกิน (Lumpk Skin Disesae) พร้อมมอบเวชภัณฑ์อาหารสัตว์ ยารักษาสัตว์ป่วยตามอาการ ยากําจัดแมลง และหญ้าแห้งอาหารสัตว์ ให้กับเกษตรกรที่ได้รับผลกระทบในพื้นที่ โดยมีนายสมบูรณ์ ศิริเวช ผู้ว่าราชการจังหวัดชัยนาท นายสัตวแพทย์ชัยวัฒน์ โยธคล รองอธิบดีกรมปศุสัตว์ หัวหน้าส่วนราชการในพื้นที่ ตลอดจนผู้นําภาคประชาชนเข้าร่วม
"ขณะนี้กระทรวงเกษตรและสหกรณ์ กําลังพิจารณาดําเนินการของบกลาง และจะนําเข้าครม. ในวันอังคารนี้ เพื่อให้กรมปศุสัตว์มีงบประมาณ ในการสั่งซื้อวัคซีนเพิ่มอีก 8 ล้านโด๊ส และสั่งซื้อยารักษาสัตว์ตามอาการ มุ้งสีฟ้า ยากําจัดแมลงดูดเลือด และอื่นๆ อีกนับสิบรายการเพื่อใช้ในการควบคุมโรคลัมปี – สกิน นอกจากนี้ กระทรวงเกษตรและสหกรณ์เตรียมเสนอต่ออธิบดีกรมบัญชีกลางและปลัดกระทรวงการคลังเพื่อปรับปรุงระเบียบการจ่ายเงินชดเชยกรณีโค -กระบือ เสียชีวิตต่อไป" รมช.ประภัตรกล่าว
สําหรับอัตราเงินชดเชยโคอายุน้อยกว่า 6 เดือน เดิม 6,000 บาทต่อตัวจะเพิ่มเป็น 13,000 บาท อายุ 6 เดือนถึง 1 ปี เดิม 12,000 บาทต่อตัว จะเพิ่มเป็น 22,000 บาท อายุ 1 ปี ถึง 2 ปี เดิม 16,000 บาทต่อตัว จะเพิ่มเป็น 29,000 บาท และอายุมากกว่า 2 ปี เดิม 20,000 บาทต่อตัว จะเพิ่มเป็น 35,000 บาท ส่วนกระบืออายุน้อยกว่า 6 เดือน เดิม 8,000 บาทต่อตัวจะเพิ่มเป็น 16,000 บาท อายุ 6 เดือนถึง 1 ปี เดิม 14,000 บาทต่อตัว เป็น 25,000 บาท อายุมากกว่า 1 ปี ถึง 2 ปี เดิม 18,000 บาทต่อตัว เป็น 34,000 บาทต่อตัว และอายุมากกว่า 2 ปี เดิม 22,000 บาทต่อตัว เป็น 41,000 บาท นอกจากนี้ยังจะให้เพิ่มการชดเชยจากเดิมให้ให้เกษตรกรเจ้าของโค-กระบือ ตามจริง แต่ไม่เกินรายละ 2 ตัว จะปรับเป็น 5 ตัวต่อราย
นอกจากนี้ รมช.ประภัตรยังได้แนะนําโครงการประกันโค - กระบือ ของกรมปศุสัตว์ ให้กับเกษตรกรในพื้นที่ โดยจ่ายเบี้ยเพียงเดือนละ 100 บาท จ่ายทั้งสิ้น 4 เดือน คุ้มครองการตายทุกกรณี จ่ายเงิน 30000 บาทต่อตัว และโครงการเงินกู้อัตราดอกเบี้ยต่ํา ล้านละร้อย โดยเกษตรกรต้องรวมกลุ่มให้ได้ 7 คน จัดตั้งเป็นวิสาหกิจชุมชน ทําเกษตรกรรม โดยมีตลาดรองรับผลผลิต ก็สามารถยื่นกู้กับธนาคารเพื่อการเกษตรและสหกรณ์การเกษตร (ธกส.) โดยไม่ต้องมีหลักทรัพย์ ระยะเวลากู้ 3 ปี หากเกษตรกรสนใจโครงการดังกล่าว สามารถติดต่อขอคําแนะนําเพิ่มเติมได้ที่สํานักงานปศุสัตว์หรือธกส. ในพื้นที่
ทั้งนี้ จังหวัดชัยนาทมีโค - กระบือ รวม 66,000 ตัว เกษตรกรได้รับผลกระทบจากโรคลัมปี - สกิน แล้ว 131 ราย มีสัตว์ป่วยจํานวน 474 ตัว รักษาหายแล้ว 217 ตัว อยู่ระหว่างการรักษา 236 ตัว มีสัตว์เสียชีวิตแล้ว 21 ตัว (ข้อมูล ณ วันที่ 18 มิถุนายน 2564)
รัฐบาลไทย-ข่าวทำเนียบรัฐบาล-กรมทางหลวงชนบท ขยายถนนชัยพฤกษ์เป็น 10 เลน เพิ่มประสิทธิภาพโครงข่ายทาง บรรเทาการจราจรที่หนาแน่น
วันจันทร์ที่ 9 พฤษภาคม 2565
กรมทางหลวงชนบท ขยายถนนชัยพฤกษ์เป็น 10 เลน เพิ่มประสิทธิภาพโครงข่ายทาง บรรเทาการจราจรที่หนาแน่น
รองรับการเติบโตของพื้นที่กรุงเทพฯ - นนทบุรี - ปทุมธานีในอนาคต ตามนโยบายของรัฐมนตรีว่าการกระทรวงคมนาคม คาดแล้วเสร็จต้นปี 2567
กรมทางหลวงชนบท (ทช.) กระทรวงคมนาคม รายงานความก้าวหน้าโครงการขยายถนนชัยพฤกษ์ จังหวัดนนทบุรี ซึ่งปัจจุบันผลงานก่อสร้างมีความคืบหน้าไปแล้วกว่าร้อยละ 12 ขณะนี้อยู่ในขั้นตอนลงทรายถมคันทาง และงานก่อสร้างเสาเข็มเจาะของสะพานข้ามคลองพระอุดม โดยโครงการก่อสร้างดังกล่าว คาดว่าจะดําเนินการก่อสร้างแล้วเสร็จสมบูรณ์ในช่วงต้นปี 2567
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการสนับสนุนยุทธศาสตร์การพัฒนาโครงสร้างพื้นฐานด้านคมนาคมขนส่ง เพิ่มประสิทธิภาพการใช้งานของถนนชัยพฤกษ์ให้สมบูรณ์ ให้สามารถรองรับปริมาณการจราจรได้มากขึ้น แก้ไขปัญหาการจราจรติดขัด รวมถึงช่วยแบ่งเบาการจราจรที่ต้องการเดินทางออกนอกเมืองในช่วงเวลาเร่งด่วนได้อีกทางหนึ่ง เนื่องจากปัจจุบันถนนชัยพฤกษ์เป็นถนนขนาด 6 ช่องจราจร มีปริมาณจราจรสูงกว่า 40,000 คันต่อวัน อันเกิดจากการขยายตัวของพื้นที่จังหวัดนนทบุรีฝั่งตะวันตกของแม่น้ําเจ้าพระยา ส่งผลให้ถนนชัยพฤกษ์มีสภาพการจราจรที่หนาแน่นและมีแนวโน้มที่จะติดขัดมากขึ้นเรื่อย ๆ ประกอบกับเมื่อถนนราชพฤกษ์ - ถนนกาญจนาภิเษก (แนวเหนือ - ใต้) เปิดใช้งาน ยังทําให้ถนนชัยพฤกษ์สามารถเชื่อมต่อกับพื้นที่จังหวัดปทุมธานีได้รวดเร็วและสะดวกมากยิ่งขึ้น จึงเป็นการดึงดูดปริมาณจราจรให้เข้ามาใช้เส้นทางถนนชัยพฤกษ์มากตามไปด้วย
ทช. จึงได้ดําเนินโครงการก่อสร้างถนนชัยพฤกษ์ โดยจะแบ่งเป็นงานก่อสร้างปรับปรุงถนนคู่ขนานระดับดิน ขนาด 2 ช่องจราจรต่อทิศทาง จากเชิงลาดสะพานพระราม 4 ถึงทางแยกต่างระดับถนนราชพฤกษ์ และงานปรับปรุงขยายผิวจราจร ขนาด 1 ช่องจราจรต่อทิศทาง จากทางแยกต่างระดับถนนราชพฤกษ์ถึงถนนบางกรวย - ไทรน้อย รวมระยะทางทั้งหมด 6.892 กิโลเมตร พร้อมก่อสร้างสะพานข้ามคลองพระอุดม และสะพานข้ามคลองบางภูมิ รวมจํานวน 4 แห่ง งานก่อสร้างทางเท้า ระบบระบายน้ํา และระบบไฟฟ้าแสงสว่าง โดยใช้งบประมาณในการก่อสร้างรวม 902 ล้านบาท
อย่างไรก็ตาม ระหว่างดําเนินการก่อสร้าง ทช. ได้ทําการปิด - เบี่ยงช่องจราจรบริเวณทางกลับรถใต้สะพานข้ามคลองพระอุดมบนถนนชัยพฤกษ์ จังหวัดนนทบุรี บริเวณ กม. ที่ 1+250 (ฝั่งขาเข้าสะพานพระราม 4) และบริเวณ กม. ที่ 0+375 (ฝั่งขาเข้าถนนราชพฤกษ์) เพื่อดําเนินงานก่อสร้างสะพานข้ามคลองบนทางขนาน ถนนชัยพฤกษ์ โดยได้ดําเนินการปิด - เบี่ยงช่องจราจร ไปจนกว่างานก่อสร้างจะแล้วเสร็จ ซึ่งผู้ใช้เส้นทางยังสามารถกลับรถได้โดยใช้ช่องทางเบี่ยงขนาด 1 ช่องจราจร ทั้งนี้ จึงขอความร่วมมือให้ผู้ใช้เส้นทางโปรดสังเกตป้ายจราจร รวมถึงปฏิบัติตามป้ายเตือน ป้ายแนะนําอย่างเคร่งครัด เพื่อความสะดวกปลอดภัยในการเดินทาง และขออภัยในความไม่สะดวกมา ณ โอกาสนี้
รัฐบาลไทย-ข่าวทำเนียบรัฐบาล-นายกรัฐมนตรีเชื่อมั่นการประชุมรัฐมนตรีความมั่นคงอาหารเอเปค 21 เขตเศรษฐกิจ 26 ส.ค.นี้ ได้ข้อสรุปที่เป็นรูปธรรมในการสร้างความมั่นคงทางอาหาร
วันพุธที่ 24 สิงหาคม 2565
นายกรัฐมนตรีเชื่อมั่นการประชุมรัฐมนตรีความมั่นคงอาหารเอเปค 21 เขตเศรษฐกิจ 26 ส.ค.นี้ ได้ข้อสรุปที่เป็นรูปธรรมในการสร้างความมั่นคงทางอาหาร
นายกรัฐมนตรีเชื่อมั่นการประชุมรัฐมนตรีความมั่นคงอาหารเอเปค 21 เขตเศรษฐกิจ 26 ส.ค.นี้ ได้ข้อสรุปที่เป็นรูปธรรมในการสร้างความมั่นคงทางอาหาร
วันที่ 24 สิงหาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า นายกรัฐมนตรี พลเอก ประยุทธ์ จันทร์โอชา เชื่อมั่นว่าการประชุมรัฐมนตรีความมั่นคงอาหารเอเปค ประกอบด้วย 21 เขตเศรษฐกิจ กระทรวงเกษตรและสหกรณ์เป็นเจ้าภาพ ในวันที่ 26 ส.ค. นี้ ณ จังหวัดประจวบคีรีขันธ์ จะได้ข้อสรุปที่เป็นรูปธรรมในการสร้างความมั่นคงทางอาหาร โดยทางกระทรวงเกษตรฯ จะผลักดันประเด็นหลักที่จะช่วยสนับสนุนโยบายความมั่นคงด้านอาหารและครัวไทยสู่ครัวโลก รวมถึงใช้เวทีนี้แสดงศักยภาพของประเทศในการสร้างการพัฒนาอย่างยั่งยืนด้วยโมเดลเศรษฐกิจชีวภาพ เศรษฐกิจหมุนเวียน และเศรษฐกิจสีเขียว หรือที่เรียกสั้นๆ ว่าเศรษฐกิจ BCG
ทั้งนี้ ในการประชุมจะมีการลงนามในเอกสารเพื่อเป็นการแสดงเจตนารมณ์ร่วมในการสร้างความมั่นคงอาหาร ประกอบด้วยประเด็นหลักๆ อาทิ ความปลอดภัยอาหารและการอํานวยความสะดวกทางการค้า การส่งเสริมชีวิตความเป็นอยู่ที่ดีของกลุ่มเปราะบาง การส่งเสริมความยั่งยืนของทรัพยากรธรรมชาติ การส่งเสริมนวัตกรรมและเทคโนโลยีในภาคการเกษตร-อาหาร การสร้างสมดุลย์ทางเศรษฐกิจสังคมและสิ่งแวดล้อม เป็นต้น
นางสาวรัชดาฯ กล่าวว่า มากไปกว่านั้นจะได้มีการจัดทําแผนปฏิบัติการความมั่นคงอาหารมุ่งสู่ปี 2573 ครอบคลุมกิจกรรม อาทิ ส่งเสริมการออกมาตรการเพื่อให้เกิดการเข้าถึงเทคโนโลยีและสินค้าที่เป็นนวัตกรรม สร้างโครงสร้างพื้นฐานบรอดแบนด์ดิจิตอลให้เพิ่มขึ้นในพื้นที่ทุรกันดาร ออกนโยบายลดอุปสรรคต่อการยุติปัญหาความหิวโหย เพิ่มอํานาจให้สตรีสามารถเข้าถึงตลาดและแหล่งเงินทุนมีส่วนร่วมในตลาดแรงงานเข้าถึงการศึกษาเข้าถึงตําแหน่งผู้นําที่มีอํานาจในการตัดสินใจ จัดทําแนวปฏิบัติที่ดีเพื่อบริหารจัดเก็บความหลากหลายทางชีวภาพและการสูญเสียทรัพยากรธรรมชาติ และสร้างสภาพแวดล้อมที่เอื้ออํานวยให้ MSMEs ในภาคการเกษตรมีผลิตภาพเพิ่มมากขึ้น
“นายกรัฐมนตรีย้ําเจตนารมณ์ของไทยด้านการพลิกโฉมระบบอาหารสู่ความยั่งยืนและสมดุล มุ่งเน้นทั้งความมั่นคงด้านอาหารภายในประเทศ สร้างมาตรฐานคุณภาพอาหารและโภชนาการ และเร่งดําเนินการขยายการส่งออกสินค้าเกษตร ภายใต้แนวทาง “การตลาดนําการผลิต” พร้อมเรียกร้องให้ทุกภาคส่วนร่วมกันสร้างความมั่นคงทางอาหาร และส่งเสริมให้ทุกคนสามารถเข้าถึงอาหารที่ปลอดภัยและดีต่อสุขภาพ ยืนยันรัฐบาลพร้อมที่จะร่วมมือกับภาคีเครือข่ายต่าง ๆ ทั้งภายในและระหว่างประเทศอย่างใกล้ชิด โดยได้น้อมรับหลักปรัชญาของเศรษฐกิจพอเพียงเป็นเข็มทิศนําทางสู่เป้าหมายการพัฒนาที่ยั่งยืน” นางสาวรัชดาฯ กล่าว
.............................
รัฐบาลไทย-ข่าวทำเนียบรัฐบาล-นายกฯ ติดตามสถานการณ์ราคา "หมู-ไก่-ไข่" สั่งทุกหน่วยงานที่เกี่ยวข้อง เร่งแก้ปัญหาราคาแพง พบเห็นร้านค้าฉวยโอกาสขึ้นราคา โทรสายด่วน 1569
วันอังคารที่ 11 มกราคม 2565
นายกฯ ติดตามสถานการณ์ราคา "หมู-ไก่-ไข่" สั่งทุกหน่วยงานที่เกี่ยวข้อง เร่งแก้ปัญหาราคาแพง พบเห็นร้านค้าฉวยโอกาสขึ้นราคา โทรสายด่วน 1569
.....
นายธนกร วังบุญคงชนะ โฆษกประจําสํานักนายกรัฐมนตรี เผยว่า นายกรัฐมนตรีติดตามสถานการณ์ราคาสินค้าโภคภัณฑ์อาหารที่ปรับตัวสูงอย่างใกล้ชิด
.
สั่งการให้ทุกหน่วยงานที่เกี่ยวข้องร่วมกันบูรณาการแก้ไขปัญหาดังกล่าว อย่างเร่งด่วน ควบคู่กับการประเมินสถานการณ์ และวางแนวทาง ตลอดจนมาตรการต่าง ๆ เพื่อดูแลประชาชนที่ได้รับผลกระทบทั้งกลุ่มผู้ผลิตสินค้าและประชาชนผู้บริโภค
.
ปัจจุบัน "ราคาไข่ไก่" และ "เนื้อไก่" ที่เริ่มปรับราคาสูงขึ้นนั้น กรมการค้าภายใน กระทรวงพาณิชย์จะลงพื้นติดตาม สถานการณ์ หากพบว่าร้านค้าขึ้นราคาสินค้าไม่เป็นธรรม จะดําเนินคดีอย่างเคร่งครัด
.
สําหรับประชาชนที่พบเห็นร้านค้าฉวยโอกาสขึ้นราคาสินค้า หรือไม่ปิดป้ายแสดงราคาสินค้าที่ชัดเจน สามารถแจ้งได้ที่สายด่วน 1569 หรือสํานักงานพาณิชย์จังหวัดทั่วประเทศ
.
อ่านเพิ่มเติม คลิกhttps://www.thaigov.go.th/news/contents/details/50397
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“อนุทิน” เผยแนวคิด Health for Wealth ใช้สุขภาพสร้างความเข้มแข็งของประเทศ
วันศุกร์ที่ 20 พฤษภาคม 2565
“อนุทิน” เผยแนวคิด Health for Wealth ใช้สุขภาพสร้างความเข้มแข็งของประเทศ
รองนายกรัฐมนตรีและรัฐมนตรีว่าการกระทรวงสาธารณสุข เผยแนวคิด Health for Wealth พัฒนาสุขภาพดี ส่งผลให้เศรษฐกิจและสังคมดี ประเทศมีความเข้มแข็ง ใช้ซอฟต์เพาเวอร์บนสุขอนามัย สร้างความมั่นใจคนไทยและต่างชาติ พร้อมเดินหน้าเทเลเมดิซีนเพิ่มประสิทธิภาพการดูแลรั
รองนายกรัฐมนตรีและรัฐมนตรีว่าการกระทรวงสาธารณสุข เผยแนวคิดHealth for Wealth พัฒนาสุขภาพดี ส่งผลให้เศรษฐกิจและสังคมดี ประเทศมีความเข้มแข็ง ใช้ซอฟต์เพาเวอร์บนสุขอนามัย สร้างความมั่นใจคนไทยและต่างชาติ พร้อมเดินหน้าเทเลเมดิซีนเพิ่มประสิทธิภาพการดูแลรักษา
วันนี้ (20 พฤษภาคม 2565) ที่รอยัล พารากอนฮอล์ ศูนย์การค้าสยามพารากอน นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ร่วมเสวนาในหัวข้อ “คุณภาพชีวิตยุคใหม่ ดูแลทุกวัย ยกระดับสวัสดิการ” ภายในงาน “Better Thailand Open Dialogue : ถามมา-ตอบไปเพื่อประเทศไทยที่ดีกว่า” โดยกล่าวว่า ประเทศไทยต้องรับมือกับการระบาดของโรคโควิด 19 ต่อเนื่องจนเข้าสู่ปีที่ 3 ซึ่งในช่วงแรกทราบกันเพียงว่าเป็นไวรัสจากประเทศจีน แต่กระทรวงสาธารณสุขร่วมกับจุฬาลงกรณ์มหาวิทยาลัย สามารถถอดรหัสพันธุกรรมได้สําเร็จ จนนํามาสู่การผลิตน้ํายาตรวจหาเชื้อและตรวจพบผู้ติดเชื้อนอกประเทศจีนได้ และเมื่อมีการระบาดใหญ่
ไปทั่วโลกรวมถึงประเทศไทย การรับมือของรัฐบาลได้มุ่งเน้นประชาชนเป็นศูนย์กลาง โดยพยายามกําจัดโรคระบาดให้เร็วที่สุดและให้ประชาชนเกิดผลกระทบน้อยที่สุด หากกําจัดไม่ได้ก็ต้องให้อยู่กับโรคระบาดได้โดยเกิดผลกระทบน้อยที่สุด
“สิ่งที่ทําให้การควบคุมโรคประสบความสําเร็จ ไม่กดดันจนระบบสาธารณสุขรองรับไม่ได้ คือ ความร่วมมือของประชาชน รวมถึง อสม.กว่า1 ล้านคน ที่ร่วมกันสวมหน้ากากอนามัย เว้นระยะห่าง และล้างมือ ปฏิบัติตามมาตรการอย่างเคร่งครัด วันนี้มีการผ่อนคลายมาตรการ เนื่องจากเชื้อมีความรุนแรงลดลง มีการฉีดวัคซีนมากขึ้น มีความพร้อมด้านสาธารณสุข และมีความมั่นใจที่จะเปิดประเทศ โดยรักษาสมดุลทั้งเศรษฐกิจและสุขภาพความปลอดภัยของประชาชน” นายอนุทินกล่าว
นายอนุทินกล่าวต่อว่า การบริหารจัดการโควิด19 ที่ผ่านมา ได้พิสูจน์ให้เห็นถึงการบูรณาการการทํางานของรัฐบาล ส่วนการเดินหน้าในอนาคต กระทรวงสาธารณสุขจะใช้แนวคิด “Health for Wealth” พัฒนาสุขภาพให้ดี ส่งผลให้เศรษฐกิจและสังคมดีตามมา โดยใช้ซอฟต์เพาเวอร์ที่มีมาเพิ่มเติมเรื่องสุขภาพ เพื่อสร้างความเชื่อมั่นให้ทั้งคนไทยและชาวต่างชาติ รวมถึงเดินหน้าเรื่องเทเลเมดิซีน เพื่อให้การดูแลรักษามีประสิทธิภาพสูงสุด ซึ่งทั้งหมดจะทําให้ประเทศไทยแข็งแรง ไม่ใช่แค่ Better Thailand แต่เป็น Best Thailand
********************************************* 20 พฤษภาคม 2565
*****************************************
รัฐบาลไทย-ข่าวทำเนียบรัฐบาล-ศอ.บต. รับความเห็นประชาชน เสนอปลด “นกกรงหัวจุก” ออกจากบัญชีสัตว์สงวน เตรียมชูเป็นสัตว์เศรษฐกิจของจังหวัดชายแดนใต้
วันศุกร์ที่ 25 มีนาคม 2565
ศอ.บต. รับความเห็นประชาชน เสนอปลด “นกกรงหัวจุก” ออกจากบัญชีสัตว์สงวน เตรียมชูเป็นสัตว์เศรษฐกิจของจังหวัดชายแดนใต้
.....
ที่ประชุมคณะกรรมการผู้แทนพิเศษของรัฐบาลในการแก้ปัญหาจังหวัดชายแดนภาคใต้รับข้อเสนอประชาชนในพื้นที่ มอบ ศอ.บต. เสนอเรื่อง ปลด “นกกรงหัวจุก” ออกจากบัญชีสัตว์สงวน โดยให้กรมอุทยานแห่งชาติ สัตว์ป่า และพันธุ์พืช รับฟังความเห็นประชาชนและศึกษาสถานการณ์เพื่อพิจารณา เนื่องจากปัจจุบันมีการเพาะเลี้ยงจํานวนมาก และยังถือเป็นสัตว์เศรษฐกิจที่สร้างรายได้ให้ทั้งคนเลี้ยงและชุมชนที่ทําธุรกิจเกี่ยวเนื่อง เช่น กรง อาหารสัตว์ ถ้วยเซรามิกใส่น้ํา สอดรับกับนโยบายส่งเสริมการเลี้ยงสัตว์เศรษฐกิจและอัตลักษณ์ท้องถิ่นของรัฐบาล
.
ปัจจุบันการเลี้ยงนกกรงหัวจุกเป็นทั้งวิถีชีวิตและอัตลักษณ์ของท้องถิ่นในพื้นที่จังหวัดชายแดนภาคใต้ เฉพาะส่วนที่ประชาชนเลี้ยงและขยายพันธุ์เองทั่วประเทศมีหลายแสนตัว ทั้งเพื่อความเพลิดเพลินหรือส่งประกวด ถือเป็นหนึ่งในกิจกรรมที่นิยมของทุกเพศทุกวัย สร้างความสัมพันธ์อันดีระหว่างกลุ่มคน และช่วยให้เยาวชนห่างไกลยาเสพติด เพราะคนเลี้ยงต้องใส่ใจดูแล และฝึกนกร้องเพื่อไปแข่งขัน
.
อ่านเพิ่มเติม คลิก >>https://www.thaigov.go.th/news/contents/details/52924
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ศูนย์เตือนภัยพิบัติแห่งชาติเผย เหตุภูเขาไฟใต้ทะเลทางตอนใต้ของประเทศตองกาปะทุ ไม่กระทบประเทศไทย นายกรัฐมนตรีกำชับกระทรวงการต่างประเทศ สื่อสารสถานทูตไทยในต่างประเทศ
วันอาทิตย์ที่ 16 มกราคม 2565
ศูนย์เตือนภัยพิบัติแห่งชาติเผย เหตุภูเขาไฟใต้ทะเลทางตอนใต้ของประเทศตองกาปะทุ ไม่กระทบประเทศไทย นายกรัฐมนตรีกําชับกระทรวงการต่างประเทศ สื่อสารสถานทูตไทยในต่างประเทศ
ศูนย์เตือนภัยพิบัติแห่งชาติเผยเหตุภูเขาไฟใต้ทะเลทางตอนใต้ของประเทศตองกาปะทุไม่กระทบประเทศไทย นายกรัฐมนตรีกําชับกระทรวงการต่างประเทศสื่อสารสถานทูตไทยในต่างประเทศให้ข้อมูลและดูแลคนไทยที่อาจได้รับผลกระทบ
วันที่16ม.ค. 2565น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าจากกรณีที่ภูเขาไฟใต้ทะเลHunga-Tonga-Hunga-Ha’apaiบริเวณมหาสมุทรแปซิกฟิกตอนใต้ทางด้านตะวันออกของประเทศตองกาเกิดการประทุรุนแรงทําให้เกิดคลื่นสึนามิเข้าพัดชายฝั่งในเมืองนูกูอาโลฟาประเทศตองกาและหลายประเทศรอบแนวมหาสมุทรแปซิฟิกได้มีคําเตือนภัยสึนามินั้น
ล่าสุดศูนย์เตือนภัยพิบัติแห่งชาติกรมป้องกันและบรรเทาสาธารณภัยกระทรวงมหาดไทยได้ประสานหน่วยงานที่เกี่ยวข้องเฝ้าติดตามสถานการณ์อย่างใกล้ชิดและมีรายงานออกมาว่าเหตุการณ์ดังกล่าวได้ก่อให้เกิดคลื่นสึนามิถึงประเทศที่มีรอบแนวมหาสมุทรแปซิฟิกหลายประเทศได้แก่อเมริกันซามัวนิวซีแลนด์เอกวาดอร์เปรูชิลีสหรัฐอเมริกาออสเตรเลียญี่ปุ่นโดยมีคลื่นสูงประมาณ30-60เซนติเมตร
อย่างไรก็ตามจุดที่ภูเขาไฟปะทุได้ห่างจากชายฝั่งของประเทศไทยบริเวณจังหวัดนราธิวาสประมาณ9,500กิโลเมตรเหตุการณ์นี้ไม่ส่งผลกระทบต่อประเทศไทยแต่ศูนย์เตือนภัยพิบัติแห่งชาติก็ได้เฝ้าระวังติดตามสถานการณ์จากทุ่นตรวจวัดสึนามิและข้อมูลจากต่างประเทศตลอด24ชั่วโมงหากมีข้อมูลที่เปลี่ยนแปลงไปจะได้แจ้งให้ประชาชนทราบต่อไป
“รายงานของศูนย์เตือนภัยพิบัติแห่งชาติขณะนี้ยังระบุว่าเหตุการณ์ดังกล่าวไม่ส่งผลกระทบต่อประเทศไทยเนื่องจากมีระยะทางห่างจากชายฝั่งของไทยมากแต่ในการนี้พล.อ.ประยุทธ์จันทร์โอชานายกรัฐมนตรีและรมว.กลาโหมได้กําชับกระทรวงการต่างประเทศให้สื่อสารกับสถานเอกอัครราชทูตไทยในประเทศที่มีชายฝั่งอยู่ในแนวที่อาจได้รับผลกระทบให้ออกประกาศแจ้งเตือนและให้ความช่วยเหลือคนไทยในต่างประเทศที่อาจได้รับผลกระทบจากเหตุการณ์ดังกล่าว”น.ส.ไตรศุลีกล่าว
---------------
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-19) ครั้งที่ ๑๖/๒๕๖๔
วันพฤหัสบดีที่ 14 ตุลาคม 2564
นายกรัฐมนตรี เป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-19) ครั้งที่ ๑๖/๒๕๖๔
การประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-19) ครั้งที่ ๑๖/๒๕๖๔
วันที่ ๑๔ กันยายน ๒๕๖๔ เวลา ๑๐.๐๐ น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-19) ครั้งที่ ๑๖/๒๕๖๔ โดยมี นายวิษณุ เครืองาม รองนายกรัฐมนตรี นายอิทธิพล คุณปลื้ม รัฐมนตรีว่าการกระทรวงวัฒนธรรม คณะกรรมการ ศบค. และตัวแทนจากหน่วยงานที่เกี่ยวข้องเข้าร่วม ณ ตึกสันติไมตรี (หลังนอก) ทําเนียบรัฐบาล
รัฐบาลไทย-ข่าวทำเนียบรัฐบาล-ธอส. ปลดล็อกให้ลูกค้ากลุ่ม LGBTQ+ สามารถกู้ร่วมได้แล้ว
วันจันทร์ที่ 27 มิถุนายน 2565
ธอส. ปลดล็อกให้ลูกค้ากลุ่ม LGBTQ+ สามารถกู้ร่วมได้แล้ว
ธอส.กําหนดให้กลุ่มบุคคลที่มีความหลากหลายทางเพศ (LGBTQ+) สามารถกู้ร่วมกันได้แล้วตั้งแต่บัดนี้เป็นต้นไป ครอบคลุมทุกผลิตภัณฑ์สินเชื่อ เปิดตัวผลิตภัณฑ์ใหม่ สินเชื่อบ้าน MY PRIDE อัตราดอกเบี้ย 3 ปีแรกเท่ากับ MRR-2.40% ต่อปี
ธนาคารอาคารสงเคราะห์ (ธอส.) ส่งเสริมสิทธิเสรีภาพและความเท่าเทียมทางเพศในสังคมไทย สนับสนุนให้กลุ่มบุคคลที่มีความหลากหลายทางเพศ (LGBTQ+) สามารถมีที่อยู่อาศัยเป็นของตนเองได้ง่ายยิ่งขึ้นตามพันธกิจ “ทําให้คนไทยมีบ้าน” เพื่อความสุข ความมั่นคง และคุณภาพชีวิตที่ดีของตนเองและคนในครอบครัว ล่าสุด ธอส. จึงได้ปรับปรุงเงื่อนไขในการให้สินเชื่อของธนาคาร โดยกําหนดให้กลุ่มบุคคลที่มีความหลากหลายทางเพศ (LGBTQ+) สามารถกู้ร่วมกันได้แล้วตั้งแต่บัดนี้เป็นต้นไป ครอบคลุมทุกผลิตภัณฑ์สินเชื่อ เช่นเดียวกับกรณีกู้ร่วมกับคู่สมรส พี่-น้อง และบิดา-มารดา ขณะเดียวกันยังได้เพิ่มทางเลือกในด้านสินเชื่อ เปิดตัวผลิตภัณฑ์ใหม่ สินเชื่อบ้าน MY PRIDE อัตราดอกเบี้ย 3 ปีแรกเท่ากับ MRR-2.40% ต่อปี ปัจจุบันเท่ากับ 3.75% ต่อปี (คิดจากอัตราดอกเบี้ย MRR ตามประกาศธนาคาร ปัจจุบัน MRR เท่ากับ 6.150% ต่อปี) ปีที่ 4 จนถึงตลอดอายุสัญญาเงินกู้อัตราดอกเบี้ยเป็นไปตามที่ธนาคารกําหนด ให้กู้สําหรับลูกค้าทั่วไปและลูกค้าที่มีสวัสดิการเงินกู้กับธนาคารเพื่อซื้อบ้าน ห้องชุด(คอนโดมิเนียม) หรือที่ดินเปล่าที่เป็นทรัพย์มือสองของธนาคาร ผ่อนชําระได้นานสูงสุด 40 ปี ยื่นคําขอกู้และทํานิติกรรมได้แล้วถึงวันที่ 30 ธันวาคม 2565 สอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือ GHBank Call Center โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL
รัฐบาลไทย-ข่าวทำเนียบรัฐบาล-การรถไฟฟ้าขนส่งมวลชนแห่งประเทศไทย และโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
วันอังคารที่ 8 กุมภาพันธ์ 2565
การรถไฟฟ้าขนส่งมวลชนแห่งประเทศไทย และโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
ขุดลอกท่อระบายน้ําในแนวก่อสร้างรถไฟฟ้า เพื่อเพิ่มประสิทธิภาพการระบายน้ําในพื้นที่ถนนรามคําแหงอย่างต่อเนื่อง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ในฐานะหน่วยงานที่รับผิดชอบดําเนินการก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ได้ติดตามและกําชับให้ผู้รับจ้างก่อสร้างงานโยธาทุกสัญญาดําเนินการลอกท่อระบายน้ําตลอดแนวเส้นทางโครงการฯ บนถนนรามคําแหงอย่างต่อเนื่อง เพื่อเพิ่มประสิทธิภาพการระบายน้ําให้ดีมากยิ่งขึ้น โดย กิจการร่วมค้า ซีเคเอสที ผู้รับจ้างก่อสร้างงานโยธาสัญญาที่ 2 ช่วงรามคําแหง 12 - หัวหมาก ได้ดําเนินการลอกท่อระบายน้ําบริเวณพื้นที่ก่อสร้างสถานีรามคําแหง 12 สถานีรามคําแหง สถานี กกท. และสถานีรามคําแหง 34 และบริษัท อิตาเลียนไทย ดีเวล๊อปเมนต์ จํากัด (มหาชน) ผู้รับจ้างก่อสร้างงานโยธาสัญญาที่ 3 ช่วงหัวหมาก - คลองบ้านม้า ได้ดําเนินการลอกท่อระบายน้ําบริเวณสถานีแยกลําสาลีและสถานีคลองบ้านม้า เพื่อป้องกันเศษวัสดุอุดตันในแนวก่อสร้างรถไฟฟ้า บนถนนรามคําแหง
ทั้งนี้ รฟม. ได้เน้นย้ําให้ที่ปรึกษาโครงการ กํากับดูแลให้ผู้รับจ้าง ลอกท่อระบายน้ําตามแนวก่อสร้างรถไฟฟ้า อย่างต่อเนื่องทุก ๆ 3 เดือน เพื่อเตรียมพร้อมหากกรณีเกิดฝนตกในพื้นที่ พร้อมจัดเตรียมเจ้าหน้าที่และเครื่องสูบน้ํา เพื่อช่วยเหลือและอํานวยความสะดวกให้แก่ประชาชน ตามนโยบายด้านความรับผิดชอบต่อสังคมในการให้ความสําคัญแก่ประชาชนและชุมชนตามแนวสายทางโครงการรถไฟฟ้าซึ่งอาจจะได้รับผลกระทบจากการดําเนินงานก่อสร้างโครงการ ติดตามข้อมูลข่าวสารโครงการรถไฟฟ้าสายสีส้ม ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : OrangeLine
รัฐบาลไทย-ข่าวทำเนียบรัฐบาล-นายกฯ ชวนคนไทยรณรงค์ “ตรุษจีน ปลอดภัยห่างไกลโควิด-19”
วันศุกร์ที่ 28 มกราคม 2565
นายกฯ ชวนคนไทยรณรงค์ “ตรุษจีน ปลอดภัยห่างไกลโควิด-19”
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ชวนคนไทยรณรงค์เทศกาลตรุษจีน ปี 2565 ปลอดภัยห่างไกลโควิด-19 ซึ่งปีนี้ตรงกับวันที่ 1 ก.พ. 65 หลายครอบครัวมีการรวมญาติและอาจมีกิจกรรมที่เสี่ยงต่อการแพร่เชื้อ จึงขอความร่วมมือทุกคนให้ยังคงปฏิบัติตามมาตรการป้องกันโรคส่วนบุคคล DMHTTA อย่างเคร่งครัด
.
งดจัดงานเทศกาลที่ถนนเยาวราช แต่ประชาชนเชื้อสายจีนยังคงไหว้เจ้าตามสถานที่ต่าง ๆ ได้ โดยให้ศาสนสถาน และสถานที่จัดงานตรุษจีน จัดเจ้าหน้าที่อํานวยความสะดวก ควบคุม กํากับ และบริหารจัดการสถานที่เพื่อลดมลพิษจากการจุดธูป รวมถึงใช้มาตรการ DMHTTA และการป้องกันติดเชื้อแบบครอบจักรวาล เพื่อดูแลประชาชนให้ปลอดภัยจากมลพิษและการแพร่ระบาดของโรคโควิด-19
.
อ่านเพิ่มเติม คลิก >>https://www.thaigov.go.th/news/contents/details/50940
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน” เตรียมนำคณะเข้าร่วมการประชุมรัฐมนตรีสาธารณสุขอาเซียน ที่อินโดนีเซีย 13-15 พ.ค. นี้ หารือความร่วมมือการสร้างระบบสาธารณสุขระดับภูมิภาค
วันพฤหัสบดีที่ 12 พฤษภาคม 2565
รองนายกรัฐมนตรี “อนุทิน” เตรียมนําคณะเข้าร่วมการประชุมรัฐมนตรีสาธารณสุขอาเซียน ที่อินโดนีเซีย 13-15 พ.ค. นี้ หารือความร่วมมือการสร้างระบบสาธารณสุขระดับภูมิภาค
รองนายกรัฐมนตรี “อนุทิน” เตรียมนําคณะเข้าร่วมการประชุมรัฐมนตรีสาธารณสุขอาเซียน ที่อินโดนีเซีย 13-15 พ.ค. นี้ หารือความร่วมมือการสร้างระบบสาธารณสุขระดับภูมิภาคและแนวทางเร่งฟื้นตัวจากผลกระทบโควิด-19
วันที่ 12 พ.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ระหว่างวันที่ 13-15 พ.ค. 2565 นายอนุทิน ชาญวีรกูล รองนายกรัฐมนตรีและรมว.สาธารณสุข มีกําหนดการนําคณะเข้าร่วมการประชุมรัฐมนตรีสาธารณสุขอาเซียน (ASEAN Health Ministers Meeting : AHMM) ครั้งที่ 15 ณ โรงแรมคอนราด บาหลี สาธารณรัฐอินโดนีเซีย
ทั้งนี้การประชุมจะประกอบไปด้วยการพบหารือทั้งในรูปแบบที่เป็นทางการ และไม่เป็นทางการ (Retreat) ซึ่งหัวข้อที่รัฐมนตรีสาธารณสุขอาเซียนจะหารือกันในครั้งนี้ จะได้มีการแลกเปลี่ยนข้อมูลสถานการณ์รวมถึงการบริหารจัดการต่อการแพร่ระบาดของโรคโควิด-19 ตลอดจนการดําเนินมาตรการด้านสาธารณสุขเพื่อฟื้นฟูเศรษฐกิจ สังคมในภูมิภาคภายหลังการแพร่ระบาด
น.ส.ไตรศุลี กล่าวว่า รัฐมนตรีสาธารณสุขอาเซียนจะมีการหารือถึงความคืบหน้าการจัดตั้งศูนย์อาเซียนด้านภาวะฉุกเฉินทางสาธารณสุขและโรคอุบัติใหม่ (ASEAN Centre for Public Health Emergencies and Emerging Diseases: ACPHEED) ตามแนวคิดของผู้นําอาเซียน จากการประชุมสุดยอดอาเซียน ครั้งที่ 37 เมื่อเดือน พ.ย. 2563 ซึ่งมี 3 ประเทศสมาชิกได้แก่ ไทย อินโดนีเซีย และเวียดนามเป็นผู้ขับเคลื่อนหลัก ซึ่งที่ผ่านมาได้มีการการประชุมระดับเจ้าหน้าที่อาวุโสด้านการพัฒนาสาธารณสุข (SOMHD) มาโดยต่อเนื่องและจะได้มีการรายงานความคืบหน้าในการประชุมครั้งนี้
รวมถึงการหารือเกี่ยวกับความคืบหน้าการจัดทําความตกลง ASEAN Travel Corridor Arrangement Framework ซึ่งเป็นกรอบความตกลงเพื่ออํานวยความสะดวกต่อการเดินทางระหว่างประเทศในภูมิภาคอาเซียนสําหรับการเดินทางที่จําเป็นของภาคราชการและนักธุรกิจในช่วงที่ยังมีการแพร่ระบาดของโควิด19
น.ส.ไตรศุลี กล่าวว่า ในโอกาสนี้รองนายกรัฐมนตรีและรมว.สาธารณสุข จะกล่าวถ้อยแถลงต่อที่ประชุมรัฐมนตรีสาธารณสุขอาเซียน ในหัวข้อ Building Regional Health System Resilience and Accelerating COVID-19 Recovery ซึ่งจะเป็นการแสดงมุมมองของประเทศไทยต่อการสร้างระบบสุขภาพในระดับภูมิภาคอาเซียน การเพิ่มความยืดหยุ่นในกฎระเบียบ มาตรการของประเทศต่าง ๆ เพื่อสนับสนุนการเร่งการฟื้นตัวของทุกประเทศจากผลกระทบของโควิด19
นอกจากการหารือระหว่างประเทศสมาชิกแล้ว รัฐมนตรีสาธารณสุขอาเซียนยังมีกําหนดการประชุมร่วมกับประเทศคู่เจรจา ได้แก่ การประชุมรัฐมนตรีสาธารณสุขอาเซียน บวก3 (จีน ญี่ปุ่น และสาธารณรัฐเกาหลี) และ การประชุมรัฐมนตรีสาธารณสุขอาเซียน-สหรัฐอเมริกาพร้อมกันนี้นายอนุทิน ยังมีกําหนดการหารือแบบทวิภาคีในประเด็นความร่วมมือด้านสาธารณสุขกับรัฐมนตรีสาธารณสุขสหรัฐอเมริกา และรัฐมนตรีสาธารณสุขสิงคโปร์
รัฐบาลไทย-ข่าวทำเนียบรัฐบาล-ผู้ช่วยรัฐมนตรีเกษตรฯ 'นราพัฒน์' ดึงภาคเอกชนร่วมส่งเสริมการค้าเกษตรไทย-จีน “ไตรภาคี”
วันศุกร์ที่ 21 มกราคม 2565
ผู้ช่วยรัฐมนตรีเกษตรฯ 'นราพัฒน์' ดึงภาคเอกชนร่วมส่งเสริมการค้าเกษตรไทย-จีน “ไตรภาคี”
ผู้ช่วยรัฐมนตรีเกษตรฯ 'นราพัฒน์' ดึงภาคเอกชนร่วมส่งเสริมการค้าเกษตรไทย-จีน “ไตรภาคี” พร้อมสร้างความร่วมมือในการส่งเสริมการค้าระหว่างประเทศ
(เมื่อวันที่ 20 ม.ค. 65) นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ ประชุมส่งเสริมการค้าเกษตรไทย-จีน “ไตรภาคี” ร่วมกับสมาคมนักธุรกิจยุคใหม่ไทย-จีน และบริษัทซี.ซี.ไอ.ซี. (ประเทศไทย) จํากัด โดยมี นายชุน ไพลินดีเลิศ นายกสมาคมนักธุรกิจยุคใหม่ไทย-จีน นายหลิว หัวลวี่ กรรมการ บริษัทซี.ซี.ไอ.ซี. (ประเทศไทย) จํากัด ดร.วัชรพล โชติยะปุตตะ ผู้อํานวยการกองความร่วมมือด้านการปศุสัตว์ระหว่างประเทศ และ น.ส.นวลละออง ศรีชุมพล นายกสมาคมผู้ส่งออกและนําเข้าปศุสัตว์และผลิตภัณฑ์จากปศุสัตว์ไทย เข้าร่วม ณ สํานักงานสมาคมนักธุรกิจยุคใหม่ไทย-จีน
สําหรับการประชุมในครั้งนี้ ได้มุ่งเน้นการแลกเปลี่ยนข้อมูลเพื่อส่งเสริมการค้าระหว่างประเทศ รวมถึงการหาแนวทางส่งเสริมผลักดันการค้าร่วมกันและแก้ปัญหาที่กําลังเกิดขึ้น เช่น การวางแผนความร่วมมือส่งเสริมการค้าระหว่างประเทศโดยมีภาครัฐและเอกชนร่วมกันขับเคลื่อน การเสนอเรื่องการทํา sandbox ปศุสัตว์ที่มีระบบ traceability โดยทํา trial-project ร่วมกับประเทศจีนเพื่อสร้างระบบการค้าและพัฒนาแนวทางการค้าระหว่างประเทศร่วมกัน การเร่งแก้ปัญหาในด้านต่าง ๆ เช่น การตรวจสอบและออกใบอนุญาตส่งออกรังนกให้กับผู้ประกอบการไทย การแก้ไขปัญหาการส่งออกไก่เนื้อและสินค้าเกษตรอื่น ๆ ตลอดจนการวางมาตรการที่ชัดเจนในสินค้าเกษตรต่าง ๆ ที่มีผลกระทบจากปัญหาโควิด-19 เป็นต้น ซึ่งในที่ประชุมได้มีความเห็นไปในทิศทางเดียวกัน โดยจะมีการขับเคลื่อนและสร้างความร่วมมือผลักดันให้การพัฒนาและแก้ปัญหาสําเร็จได้จริงต่อไป
รัฐบาลไทย-ข่าวทำเนียบรัฐบาล-กรมการจัดหางาน แจ้งข่าวพ้นกำหนดเวลารับสมัครคนไทยทำงานบนเรือสำราญ
วันเสาร์ที่ 28 พฤษภาคม 2565
กรมการจัดหางาน แจ้งข่าวพ้นกําหนดเวลารับสมัครคนไทยทํางานบนเรือสําราญ
นายไพโรจน์ โชติกเสถียร อธิบดีกรมการจัดหางาน เปิดเผยว่า ตามที่กรมการจัดหางานได้ประชาสัมพันธ์ข่าวรับสมัครคนไทยไปทํางานบนเรือสําราญ บริษัท Princess Cruise และ Halland America Line
ขณะนี้ครบกําหนดเวลาการรับสมัคร ที่บริษัทจัดหางาน ทีเอสทีซี ไทย จํากัด ซึ่งเป็นผู้รับสมัครได้กําหนดไว้ระหว่างวันที่ 23 – 27 พฤษภาคม 2565 แล้ว สําหรับผู้ที่สนใจทํางานเป็นคนประจําเรือ สามารถลงทะเบียนแจ้งความประสงค์ไปทํางานต่างประเทศผ่านระบบอิเล็กทรอนิกส์การบริหารแรงงานไทยไปต่างประเทศ ที่ toea.doe.go.th และติดตามการรับสมัครงานเพื่อไปทํางานเป็นคนประจําเรือได้ที่บริษัทจัดหางานที่ได้รับอนุญาตจากกรมการจัดหางาน ซึ่งปัจจุบันมีทั้งสิ้น 6 บริษัท ได้แก่ บริษัทจัดหางาน ทีเอสทีซี ไทย จํากัด บริษัทจัดหางาน บีเอสซี แมเนจเม้นท์ จํากัด บริษัทจัดหางาน ชีทีไอ (ประเทศไทย) จํากัด บริษัทจัดหางาน แปซิฟิค ซีทราน ไลน์ส จํากัด บริษัทจัดหางาน บาเฮีย (ประเทศไทย) จํากัด และบริษัทจัดหางาน ทรู (ไทยแลนด์) จํากัด
“หลังจากการแพร่ระบาดของโรคโควิด- 19 ทั่วโลกคลี่คลาย ธุรกิจท่องเที่ยวจะกลับมาคึกคักอีกครั้ง ซึ่งการท่องเที่ยวด้วยเรือสําราญเป็นอีกตลาดที่ต้องการคนทํางานจํานวนมาก และทยอยเปิดรับสมัครผู้ที่สนใจเพื่อไปทํางานในตําแหน่งต่าง ๆ บนเรืออย่างต่อเนื่อง อาทิ กุ๊ก/ผู้ช่วยกุ๊ก พนักงานเสิร์ฟ บาร์เทนเดอร์ พนักงานบริการห้องพัก พนักงานต้อนรับ เป็นต้น ซึ่งเป็นโอกาสของคนไทยที่มีความสามารถทางภาษา และเข้าใจงานบริการ”อธิบดีกรมการจัดหางานกล่าว